ປ. ມາເຊໂດເນຍ ກ່າວວ່າ ຕຳຫຼວດໄດ້ສະກັດກັ້ນ ບໍ່ໃຫ້ການໂຈມຕີ ກໍ່ການຮ້າຍ ຂະຫຍາຍອອກໄປ
ການຍິງ​ຕໍ່ສູ້​ລະຫວ່າງ ຕຳຫຼວດ ແລະ ພວກກໍ່ການຮ້າຍ ​​ເຮັດ​ໃຫ້​ມີ 22 ຄົນ​ເສຍ​ຊີວິດ ລວມທັງ ​​ຕຳຫລວດ 8 ຄົນ ​ແລະ ມື​ປືນ 14 ຄົນ. ​ຕຳຫລວດອີກ 37 ຄົນ​ ໄດ້ຮັບ​ບາດ​ເຈັບ.
ປະທານາທິບໍດີ ມາເຊໂດເນຍ ທ່ານ Gjorge Ivanov ກ່າວວ່າ ຕຳຫລວດ ໄດ້ສະກັດກັ້ນ ອັນທີ່ທ່ານເອີ້ນວ່າ ເປັນ  ຫຼັງຈາກກຸ່ມຕິດ ອາວຸດກຸ່ມໜຶ່ງ ຍິງປືນຕໍ່ສູ້ກັບຕຳຫລວດ ຢູ່ທາງພາກເໜືອ ຂອງ ມາເຊໂດເນຍ ໃນວັນເສົາມື້ກ່ອນນີ້ ການຕໍ່ສູ້ກັນໃນເມືອງ Kumanovo ເຮັດໃຫ້ມີ 22 ຄົນເສຍຊີວິດ ລວມທັງ ຕຳຫລວດ 8 ຄົນ ແລະ ມືປືນ 14 ຄົນ ແລະ ຕຳຫລວດ 37 ຄົນ ໄດ້ຮັບບາດເຈັບ ປະທານາທິບໍດີ Ivanov ກ່າວຖະແຫລງ ຕໍ່ກອງປະຊຸມ ສະພາ ຄວາມໝັ້ນຄົງແຫ່ງຊາດຂອງມາເຊໂດເນຍ ໃນວັນອາທິດວານນີ້ ວ່າ ພວກມືປືນ ໄດ້ ພະຍາຍາມ ທີ່ຈະກໍ່ຄວາມວຸ້ນວາຍ ແລະສ້າງຄວາມຢ້ານກົວ ແລະ ວ່າ ຊີວິດຂອງບັນດາ ພົນລະເຮືອນແມ່ນຕົກຢູ່ໃນຄວາມສ່ຽງ ທ່ານ Ivanov ກ່າວອີກວ່າ ເມືອງ Kumanovo ແມ່ນເຂດຢູ່ອາໄສຂອງຊົນເຜົ່າອານເບເນຍ ທາງກ້ຳເໜືອຂອງ ນະຄອນ ຫລວງສະກົບເຢ ບໍ່ຈະແຈ້ງເທື່ອວ່າ ພວກມືປືນດັ່ງກ່າວນັ້ນ ແມ່ນໃຜ ທ່ານ Ivanov ອະທິບາຍວ່າ ພວກເຂົາ ແມ່ນພວກທີ່ຮຸນແຮງທີ່ສຸດ ແລະ ເປັນອາຊະຍາກອນທີ່ຊຳນານ ທີ່ໄດ້ຮັບການເຝິກແອບ ທາງດ້ານທະຫານ ໂຄສົກ ກົມຕຳຫລວດ ທ່ານນຶ່ງກ່າວ ຕໍ່ອົງການຂ່າວຝຣັ່ງວ່າ ພວກເຂົາ ສ່ວນໃຫຍ່ແມ່ນເປັນປະຊາຊົນມາເຊໂດເນຍ ທີ່ນຳພາໂດຍ ຊົນເຜົ່າອານເບເນຍ 5 ຄົນ ຈາກ Kosovo ປະທານາທິບໍດີ Ivanov ກ່າວວ່າ ມາເຊໂດເນຍ ໄດ້ເຕືອນ ສະມາຊິກ ສະຫະພາບຢູໂຣບ ແລະ ສະມາຊິກ ອົງການເນໂຕ 17 ປະເທດ ກ່ຽວກັບກຸ່ມດັ່ງກ່າວ ແລະ ຄວາມສ່ຽງທີ່ມີ ເມື່ອ ຕົ້ນປີນີ້ ແຕ່ບໍ່ໄດ້ຮັບຄຳຕອບເລີຍ ບັນດາເຈົ້າໜ້າທີ່ສະຫະພາບຢູໂຣບ ແລະ ອົງການເນໂຕ ບໍ່ໄດ້ໃຫ້ຄຳເຫັນ ຕໍ່ຄຳຖະແຫລງ ໃນວັນອາທິດຂອງທ່ານ Ivanov ແຕ່ໄດ້ຮຽກຮ້ອງໃຫ້ ຢູ່ໃນຄວາມສະຫງົບ